### Sagsfremstilling

Orientering fra udvalgsformanden:

Formanden er inviteret til første spadestik [adresse].

Orientering fra øvrige udvalgsmedlemmer:

Udvalget er inviteret til beøg hos Curt Overgaard, [adresse].

Forespørgsel fra [adresse] om sortering af affald.

Orientering fra forvaltningen:

Høring af projekt om Natur- og oversvømmelsesområde langs [adresse], [adresse], [adresse].

Deich- und Karla Søndergaard planlægger at etablere et cirka 35 hektar stort inddæmmet natur- og oversvømmelsesreservoirområde (kog) på tysk side langs [adresse] mellem jernbanelinjen Niebüll-Tønder og hovedvej B5. Projektets naturbeskyttelsesmæssige mål er at optimere kogens arealer med henblik på beskyttelse af engfugle under hensyntagen til beskyttelse af tørvejordsområder. Oversvømmelsesområdet tjener til aflastning af høje vandstande ved åens diger, som under højvandsbegivenheder løber over. [adresse] er underlagt "Overenskomst vedrørende ordning af vandløbs- og digeforhold ved den dansk-tyske grænse” og projektansøgningen vil blive forelagt Grænsevandløbskommissionen til endelig godkendelse. I den sammenhæng er projektforslaget i offentlig høring på [adresse] hjemmeside i fire uger frem til 23. marts 2022 med mulighed for at sende høringssvar til [adresse]. Forvaltningen har i myndighedshøringen over for [adresse] anbefalet, at projektet fremmes. Det er vurderet, at projektet understøtter mål og retningslinier for natur i Kommuneplan 2017-2029 og medvirker til at undgå overbelastning af det fælles afvandingssystemet i grænsevandløbet.

[adresse] høringer: Opstilling af vindmøller i tre områder mellem Sønder Løgum, Ellehoved, [adresse] og Grænsen.

Forvaltningen har igennem de sidste to uger modtaget tre [adresse] høringer, der omhandler opstilling af 13 nye vindmøller og en ændring af et godkendt vindmølleprojekt. Vindmøllerne placeres på de tre vindmølleområder ved [adresse], Ellehoved og [adresse]. Den interne høring er frem til den 9. marts videresendt til Plan og Byggeri samt Natur og Vandløb.

* Det første projekt omhandler opstilling af fem nye 150 meters vindmøller mellem [adresse], Ellehoved og grænsen. Tre af vindmøllerne opstilles i vindmølleområdet PR1\_NFL\_002, der ligger på tværs af B5 og nord for grænsevejen. De to sidste vindmøller opstilles i vindmølleområdet PR1\_NFL\_006, der ligger syd for grænsevejen bagved PR1\_NFL\_002. De to vindmølleområder består af 12 eksisterende vindmøller og en der står uden for.
* Det andet projekt er en sanering af vindmølleområde PR1\_NFL\_003, der består af 17 eksisterende vindmøller og et anlæg under godkendelse. Ud af de 17, nedtages fem gamle vindmøller med en højde på mellem 99 og 140 meter og der opstilles otte nye vindmøller, så der fremadrettet vil være 21 vindmøller. De seks af vindmøllerne er 173 meter høje og de to sidste er 200 meter.
* Det tredje projekt er en ændring af et godkendt projekt i vindmølleområde PR1\_NFL\_003. Projekt ændringen medfører at vindmøllens totalhøjde ændres med en meter til 172,5 meter, mens rotordiameteren ændres fra 113 til 132 meter. Lydberegningerne viser at ændringen forøger lydtrykket i [adresse] men, at forøgelsen sker i det åbne land og ikke kommer i nærheden af eller påvirker eksisterende boliger.

Forvaltningen sender den 23. marts tre ens lydende høringssvar frem, hvori der redegøres for, at den øgede folkelige opmærksomhed og forståelse for VE-energi, bør medføre at man ikke længere opstiller vindmøller på områder, hvor en del af lokalbefolkningen ikke har en direkte demokratisk medindflydelse på beslutningsprocessen og/eller mulighed for økonomisk kompensation. At vindmøller påvirker oplevelsen af landskab og natur og bør opstilles i et genkendeligt mønster, der kan understøtte oplevelsen af landskabet. At der redegøres for at vindmøllernes lydtryk på den danske side overholder vindmøllebekendtgørelsen, samt at der også udføres støjmålinger iht. de danske regler og at støjmålingerne fremsendes på GIS til Tønder Kommune. At vindmøller opstillet i grænseområdet udstyres med Air Detection Systems, der automatisk slukker for de blinkende lys, når der ikke er behov.

[adresse] konventionen - Omhandler vurdering af virkningerne på miljøet på tværs af landegrænser.

Henvendelse om vedligeholdelse af Rimmevej, Rømø

Grundejerforeningen Landsende har henvendt sig med ønske om vedligeholdelse af Rimmevej fra [adresse] til [adresse].

Jean Jakobsen for vinduer i bevarende lokalplaner
I Tønder midtby administreres lokalplanen restriktivt i forhold til vinduer, døre og ændringer af facader, facadedetaljer og tag. Vinduer og døre skal udføres i træ uden aluminiumsprofiler eller lignende. Vinduer og døre skal udføres passende til den stil, som bygningen er opført med. Vinduer udført i plastik- eller træ/aluminium tillades ikke. Det vurderes dog i hvert enkelt tilfælde om facader er synlige fra vej eller om der er baggårdsfacader, som ikke kan ses fra vej, i forhold til hvilke krav der stilles til vinduestypen. Gældende administrationspraksis for bevarende lokalplaner er vedlagt som dokument.

Henvendelse vedrørende [adresse], [adresse]

En borger har på egne og andres vegne henvendt sig omkring del af [adresse], der ønskes udvidet og lavet til 2-1 vej af hensyn til cyklisterne. Der har tidligere været afholdt et møde på stedet, hvor også daværende formand for Teknik- og Miljøudvalget Marcus Dam deltog. Her blev det aftalt, at forvaltningen arbejdede videre med ønsket som projekt og fik det prissat. Der er tale om ca. 450 m. fra [adresse] til [adresse]. Som vejen ligger p.t. er den for smal til en 2-1 vej hvorfor den skal udvides fra dels 3,8 m. og dels 5,0 m. til 5,5 m. Forvaltningen har medtaget ønsket som anlægsforslag til Teknik- og Miljøudvalget, og projektet er derfor på investeringsoversigten med 0,75 mio. kr. i overslagsåret 2023.

PFAS i slam fra [adresse]

Tønder Forsyning har undersøgt slammet fra [adresse] og har meddelt, at det overskrider grænseværdien for PFAS. Slammet afleveres derfor ikke længere til brug på landbrugsjord. I stedet forventes, at slammet skal gå til forbrænding.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.